BKD แจก “วอแรนต์2” พรุ่งนี้! BTS ฟาด 24 ล้านหน่วยประเดิมซื้อ PP ก่อนหน้านี้
BKD แจก "วอแรนต์2" พรุ่งนี้! BTS ฟาด 24 ล้านหน่วยประเดิมซื้อ PP ก่อนหน้านี้
31 ก.ค. 2561

บริษัท บางกอก เดค-คอน จำกัด (มหาชน) หรือ BKD เปิดเผยว่า ตามที่ที่ประชุมสามัญประจำปีผู้ถือหุ้น ครั้งที่ 1/2561 เมื่อวันที่ 30 เมษายน 2561 ได้มีมติให้ บริษัทจัดสรรใบสำคัญแสดงสิทธิที่จะซื้อหุ้นสามัญเพิ่มทุนของบริษัทฯ ครั้งที่ 2 (BKD-W2) ให้กับผู้ถือหุ้นเดิมตามสัดส่วนการถือหุ้นจำนวนไม่เกิน 358,736,822 หุ้น โดยไม่คิดมูลค่า (0 บาท) ในอัตรา 3 หุ้นสามัญเดิม ต่อ 1 หน่วยใบสำคัญแสดงสิทธิ (หากมีเศษให้ปัดทิ้ง)
โดยกำหนดรายชื่อผู้ถือหุ้นที่ได้รับสิทธิซื้อใบสำคัญแสดงสิทธิ (Record date) ในวันที่ 2 ส.ค. 2561 และวันที่ไม่ได้รับสิทธิซื้อใบสำคัญแสดงสิทธิ XW (Excluding Warrant)ในวันที่ 1 ส.ค.2561
ทั้งนี้ในกรณีที่บริษัทฯสามารถดำเนินการเสนอขายหุ้นสามัญเพิ่มทุน(PP) ให้กับบริษัทบีทีเอส กรุ๊ป โฮลดิ้งส์ จำกัด(มหาชน) หรือ BTS ได้สำเร็จเมื่อวันที่ 25 มิถุนายน 2561 บริษัทฯได้ดำเนินการเสนอขายหุ้นสามัญเพิ่มทุนให้กบบริษัท บีที เอส กรุ๊ป โฮลดิ้งส์ จำกัด (มหาชน)  เป็นที่เรียบร้อยแล้ว
โดยที่ประชุมคณะกรรมการบริษัทฯครั้งที่ 6/2561 วันที่ 19 กรกฎาคม 2561 ได้มีมติกำหนดวันรายชื่อผู้ถือหุ้นที่มีสิทธิได้รับจัดสรรใบสำคัญแสดงสิทธิ (Record date)ที่จะซื้อหุ้นสามัญเพิ่มทุนของบริษัท ครั้งที่ 2 (BKD-W2) ให้กับผู้ถือหุ้นเดิม ตามสัดส่วนการถือหุ้นจำนวนไม่เกิน 358,736,822 หุ้น โดยไม่คิดมูลค่า (0 บาท)ในวันที่ 2 สิงหาคม 2561 ในอัตรา 3 หุ้นสามัญเดิม ต่อ 1 หน่วยใบสำคัญแสดงสิทธิ (หากมีเศษให้ปัดทิ้ง) โดยออกใบสำคัญแสดงสิทธิในวันที่ 3 กันยายน 2561 สรุปรายละเอียดสำคัญของ BKD-W2 ดังนี้
อัตราการใช้สิทธิและราคาการใบสำคัญแสดงสิทธิ 1 หน่วย(หนึ่งหน่วย) สามารถใช้สิทธิใช้สิทธิ ซื้อหุ้นสามัญเพิ่มทุนของบริษัทได้ 1 หุ้น (หนึ่งหุ้น) ในราคาใช้สิทธิ ดังนี้
ปีที่ 1 ราคาหุ้นละ 4.00 บาท (30 พ.ย. 2561)
ปี ที่ 2 ราคาหุ้นละ 4.00 บาท (29 พ.ย. 2562)
ปี ที่ 3 ราคาหุ้นละ 4.50 บาท (30 พ.ย. 2563)
ปี ที่ 4 ราคาหุ้นละ 5.00 บาท (30 พ.ย. 2564)
ปี ที่ 5 ราคาหุ้นละ 5.50 บาท (30 พ.ย. 2565 ซึ่งเป็นวันใช้ สิทธิครั้งสุดท้าย)
สำหรับระยะเวลาการใช้สิทธิ วันทำการสุดท้ายของเดือน พฤศจิกายนตลอดอายุของ ใบสำคัญแสดงสิทธิกรณีวันดังกล่าวตรงกับวันหยุดให้เลื่อนขึ้นเป็นวันทำการก่อนหน้า โดยใช้สิทธิครั้งแรกตรงกับวันที่ 30 พฤศจิกายน 2561 อายุของใบสำคัญแสดงสิทธิไม่เกิน 5 ปี นับจากวันที่ออกใบสำคัญแสดงสิทธิ โดยกำหนดวันครบกำหนดอายุขอองใบสำคัญแสดงสิทธิ ตรงกับวันที่ 30  พฤศจิกายน 2565 ระยะเวลาการใช้สิทธิ วันทำการสุดท้ายของเดือนพฤศจิกายนของทุกปี
อนึ่งเมื่อวันที่ 25 มิ.ย.61ที่ประชุมคณะกรรมการยังมีมติให้บริษัทออกและเสนอขายหุ้นสามัญเพิ่มทุนแบบเฉพาะเจาะจงหรือ PP จำนวนไม่เกิน 90 ล้านหุ้น เสนอขายให้กับ บริษัท ระบบขนส่งมวลชนกรุงเทพ จำกัด (มหาชน) หรือ BTS จำนวน72 ล้านหุ้น และนายสิวาชัย กลิ่นสุคนธ์จำนวน 18 ล้านหุ้น ราคาขายหุ้นละ 3.30 บาท
อย่างไรก็ตามเมื่อคิดสัดส่วนการจัดสรรใบสำคัญแสดงสิทธิที่จะซื้อหุ้นสามัญเพิ่มทุนของบริษัทฯ ครั้งที่ 2 (BKD-W2) ให้กับผู้ถือหุ้นเดิมตามสัดส่วนการถือหุ้นจำนวนไม่เกิน 358,736,822 หุ้น โดยไม่คิดมูลค่า (0 บาท) ในอัตรา 3 หุ้นสามัญเดิม ต่อ 1 หน่วยใบสำคัญแสดงสิทธิ (หากมีเศษให้ปัดทิ้ง) จะเท่ากับว่า BTS ได้รับ BKD-W2 จำนวน 24 ล้านหน่วยตามสัดส่วนการเข้าซื้อหุ้นเพิ่มทุนPP